Document ID: 32008R0957

KOMISIJAS REGULA (EK) Nr. 957/2008
(2008. gada 29. septembris),
ar ko 2008./2009. kvotas gadā atkāpjas no Regulas (EK) Nr. 616/2007, ar kuru atver Kopienas tarifa kvotas mājputnu gaļai ar izcelsmi Brazīlijā, Taizemē un citās trešās valstīs un paredz to pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. pantu saistībā ar tās 4. pantu,
ņemot vērā Padomes 2007. gada 29. maija Lēmumu 2007/360/EK, lai noslēgtu nolīgumus saskaņotu protokolu veidā starp Eiropas Kopienu un Brazīlijas Federatīvo Republiku un starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT 1994) XXVIII pantam par koncesiju izmaiņām, kas attiecas uz mājputnu gaļu (2), un jo īpaši tā 2. pantu,
tā kā:
(1)
Brazīlija 2008. gada 5. augustā publicēja direktīvu (3) par izcelsmes sertifikātu piešķiršanu no 2008. gada 1. oktobra.
(2)
Ņemot vērā to, ka nav skaidrības, ar kādiem nosacījumiem par Brazīlijas produktiem izdos izcelsmes sertifikātus, šajā posmā attiecībā uz šīs izcelsmes importu ir jāatliek pieteikumu iesniegšana par apakšperiodu no 2009. gada 1. janvāra līdz 31. martam, kuras termiņš saskaņā ar Komisijas Regulas (EK) Nr. 616/2007 (4) 5. panta 1. punktu ir 2008. gada oktobra pirmās septiņas dienas.
(3)
Tādēļ 2008./2009. kvotas gadā attiecībā uz šīs izcelsmes produktiem ir jāatkāpjas no Regulas (EK) Nr. 616/2007 5. panta 1. punkta noteikumiem.
(4)
Ņemot vērā to, ka pieteikumu iesniegšanai par nākamo apakšperiodu bija jāsākas 2008. gada 1. oktobrī, šī regula jāpiemēro no minētā datuma.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 616/2007 5. panta 1. punkta, licences pieteikumus attiecībā uz 1., 4. un 7. grupas produktiem par kvotas apakšperiodu, kas sākas 2009. gada 1. janvārī, drīkst iesniegt 2008. gada novembra pirmajās septiņās dienās.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 29. septembrī

Labels: 17
5
3
18
15